**Önkéntes Katonai Szolgálat (ÖKSZ)**

1. **Alapgondolatok**
* Minden nemzet hadereje a hivatásos katonákon túl a felkészült és sokoldalú tartalékos erőkön nyugszik
* Magyarországnak is szüksége van olyan önkéntesekre, akik támogatják a honvédség munkáját, és veszélyhelyzetben sem riadnak vissza a segítségnyújtástól
* A sorkatonaság felfüggesztése óta felnőtt egy generáció, amely nem rendelkezik személyes tapasztalattal a honvédelemről – ez most a program révén megváltozhat
* Az ország egyik legnagyobb és legbiztosabb munkáltatójaként a honvédség stabil megélhetést kínál, akár átmenetileg, akár hosszútávon
1. **Jelentkezés, szerződéskötés**
* Nagykorú, belföldi lakóhellyel rendelkező magyar állampolgárok jelentkezhetnek, legalább általános iskolai végzettséggel
* A szerződéskötést háziorvosi és pszichológiai vizsgálatok előzik meg, erkölcsi bizonyítvány is szükséges
* Személyesen és online is lehet jelentkezni, **augusztus 31-ig**
* A szerződés 6 hónapra szól, 3 hónap próbaidővel
* **A jogviszony nem hosszabbítható meg, viszont bármikor felbontható**
* Már a fél éves szolgálat alatt is át lehet jelentkezni szerződéses katonának, illetve műveleti vagy területvédelmi tartalékosnak
1. **A szolgálat részletei**
* A kiképzések **szeptember 15-én** indulnak(napi 8 órában), a lakhelyhez legközelebbi helyszínen
* Első ciklus (2 hónap): a területvédelmi zászlóaljaknál 5 hét alapkiképzés és 2 hét lövész alapképzés + 1 hét adminisztrációs időszak
* **Második ciklus (4 hónap):**
	1. az önkéntes katona választhat, hogy marad ugyanott és folytatja az általános kiképzést,
	2. vagy műveleti besorolású katonai szervezetnél folytatja, ahol az alakulat fegyvernemének megfelelő szakkiképzésben vesz részt,mint pl.: ejtőernyős kiképzés; búvár kiképzés; speciális lövész képzés; különleges katonai gépjármű, harcjármű, munkagép vezetésére, kezelésére történő felkészítés; stb.
	3. A szakkiképzéshez egészségügyi, pszichikai és fizikai alkalmasság szükséges
* Aki teljesítette az ÖKSZ programot és pályáját szerződéses vagy tartalékos katonaként folytatja, jelentkezhet misszióba is
1. **Juttatások**
* A képzés első két hónapjában a fizetés a mindenkori minimálbérnek felel meg, ami jelenleg **bruttó 167.400,- Ft (nettó: 111.055,- Ft)**
* Aki a program második részében specializálódik, a garantált bérminimumot kapja, amely jelenleg **bruttó 219.000, - Ft (nettó: 145.635,- Ft**) – ha ez másik városban van, természetesen laktanyai elhelyezést is kap
* Ruházati ellátás, napi egyszeri meleg étkezés, utazási költségtérítés, a katonáknak járó vásárlási kedvezmények, valamint szükség esetén szociális támogatás is jár a résztvevőknek

**Jelentkezés Csongrád-Csanád megyében:**

**MAGYAR HONVÉDSÉG**

**KATONAI IGAZGATÁSI ÉS KÖZPONTI**

**NYILVÁNTARTÓ PARANCSNOKSÁG**

**12.HADKIEGÉSZÍTŐ ÉS TOBORZÓ IRODA**

6724 Szeged, Dr. Boross József utca 5.

Postacím:6701 Szeged, Pf.:377

Telefon:06-62-554-070; Fax:06-62-554-078

E-mail: csongrad.toborzo@mil.hu

**Ügyfélszolgálat nyitvatartása**

**Hétfő - csütörtök:** 8:00 – 15:30

**Péntek:** 8:00 – 12:00

**A Magyar Honvédség Központi Online Toborzó Irodája:** onlinetoborzo@mil.hu